Helle Sjelle (KF), 2004-02-26:
Jeg vil gerne slå helt fast, at vi i Det Konservative Folkeparti ikke mener, der skal bygges boliger i skovene.
Det, vi har sagt ja til, er, at man faktisk gør en praksis mulig i forbindelse med skovbørnehaver og spejderhytter, som der allerede i dag gives dispensationer til i massevis.
Vi synes, det er i orden, at børn og unge får mulighed for at komme ud og opleve skoven.
Vi forventer ikke, at de hytter, der bliver opført, bagefter bliver brugt til jagthytter.
I dag er der også en meget restriktiv praksis, hvad det angår, og den praksis har jeg ikke tænkt mig, at der lige pludselig skal laves om på.
Hvis det sker udeomkring, så er det klart, at så er det noget, vi må drøfte, og så må vi sætte hårdere ind.
Men i øjeblikket er der en meget restriktiv praksis, hvad angår de her ting.
Hvis den praksis bliver ændret, så er der en ny situation, og så må vi se på det.
I Det Konservative Folkeparti mener vi stadig væk, at det handler om, at der ikke bliver bygget boliger i skovene, og det har vi tænkt os at stå helt fast på.
Det er konservativ politik at sikre en mangfoldig natur til
både de nuværende og kommende generationer
Til gengæld kan sådanne skove være med til at yde et vigtigt bidrag til en positiv udvikling, en udvikling af skovbruget, hvor der er fokus på alt lige fra biodiversitet, naturbevaring, beskyttelse til rekreative formål, og som kan være med til, at vore skove overlever.
I Det Konservative Folkeparti ved vi godt, at den udvikling naturligvis ikke skabes fra den ene dag til den anden, men vi opfatter den nye skovlov som et skridt på vejen.
Den indebærer, at der bliver friere rammer for skovdriften samt sker en større beskyttelse af værdifuld natur.
I praksis betyder det, at skovejerne får en større mulighed for selv at indrette driften af skoven og omstille skovdriften til naturnær drift.
Det vil sige, at der bliver
Det skulle gerne give nogle bedre økonomiske muligheder for ejeren og samtidig skabe en mere varieret skov til gavn for brugerne af skovene.
Selv om vi i Det Konservative Folkeparti er meget optaget af, at der fastholdes en restriktiv linje over for byggeri i vores skove, vil vi gerne være med til at give vore børn og unge bedre muligheder for at bruge skovene, og vi er derfor positive over for, at der bliver mulighed for at etablere spejderhytter og skovbørnehaver.
Derudover har vi stor forståelse for, at der kan være et behov for at etablere arbejdsskure til brug for skovarbejdere og opbevaring af arbejdsredskaber.
I Det Konservative Folkeparti hæfter vi os dog ved, at der vil blive stillet krav til beliggenhed og udseende af skovbørnehaverne, spejderhytterne og arbejdshytterne.
Endelig vil den nye skovlov være med til at opfylde det efterslæb, som vi har i forhold til at opfylde EU's direktiver om beskyttelse af fugle og habitater, noget vi naturligvis skal leve op til.
I Det Konservative Folkeparti er vi da også glade for, at regeringen tager vores bevarelse af naturen så alvorligt, at lovforslaget også indeholder bestemmelser om, at det er muligt at registrere andre naturmæssige særlige skovarealer, som tilfældigvis bare ligger uden for de internationale beskyttelsesområder.
Sluttelig vil jeg gerne understrege, at vi ser positivt på lovforslaget og håber, at de lidt friere rammer for skovdrift kan være med til at skabe en lidt bedre økonomi for skovejerne.
Men vi ved godt, at dette her lovforslag ikke løser alle problemer med et snuptag.